open-index/open-wikipedia-markdown huggingface dataset:
Ruandan historia

**Ruandan historia** käsittelee Ruandan historiaan liittyviä asioita. Pygmeihin kuuluvat Twat, jotka ovat eläneet metsästäjä-keräilijöinä ovat asuneet maassa esihistoriallisista ajoista saakka. Muita alueella esihistorian aikana eläneitä ihmisryhmiä ovat olleet urewe-kansa, joka eli viljelemällä durraa. Heillä oli saviesineiden ja raudan valmistustaito. Nykyisin maan valtosana olevat hutut tulivat alueelle noin tuhat vuotta sitten. Ensimmäiset tutsit tulivat alueelle todennäköisesti 1300-luvulla. Sekä hutuilla että tutseilla oli alueella pieniä valtakuntia 1400-luvulla. 1500-luvulla perustettiin nykyisen Ruandan keskiosaan tutsien hallitsema suurempi valtakunta. Tuon valtakunnan aikana hutut olivat maanviljelijöitä kun taas tutsit harjoittivat karjataloutta.

Eurooppalaisia alkoi tulla Ruandan alueelle 1800-luvun loppupuolella. 1880-90-lukujen aikana Saksa otti Ruandan hallintaansa, mutta osaltaan tutsit jatkoivat hallintoa. 1911 tapahtui hutujen kapina Ruandan pohjoisosassa, mikä tukahdutettiin saksalaisten ja tutsien toimesta. Ensimmäisen maailmansodan aikana Belgia ja Iso-Britannia hyökkäsivät Saksan hallitsemille alueille, kuten Ruandaan. Sodan jälkeen Ruanda oli Belgian hallinnassa. Belgialainen hallintojärjestelmä lisäsi väestöryhmien erillisyyttä. 1959 hutujen ja tutsien välille syntyi konflikti, jonka myötä hutut tappoivat useita kymmeniä tuhansia tutseja. Ruanda itsenäistyi 1962. Tämän jälkeen kaikki tärkeät valtion virat olivat hutujen hallinnassa. Tutsit yrittivät kaapata vallan, mutta hutut torjuivat yrityksen ja heidän toimestaan tapahtui tutsien joukkomurha. 1990 maan paossa olleita tutsikapinallisia palasi Ruandaan ja heidän RPF-armeijan ja hallituksen joukkojen välille syntyi mellakka. Tilanne huipentui 1994, jolloin tapahtui Ruandan kansanmurha.

## Lähteet
Jelena Kulitšenko

**Jelena Kulitšenko** (, myös muodossa **Elena Kulichenko** ; s. 28. heinäkuuta 2002) on venäläissyntyinen Kyprosta edustava korkeushyppääjä. Hänen ennätyksensä on 197 senttimetriä.

Kulitšenko voitti kultaa vuoden 2023 alle 23-vuotiaiden EM-kilpailuissa Espoossa. Hän sijoittui 13:nneksi Budapestin MM-kilpailuissa 2023, seitsemänneksi Pariisin olympialaisissa 2024 ja Nanjingin sisäratojen MM-kilpailuissa 2025 sekä yhdeksänneksi Tokion MM-kilpailuissa 2025. 

Kulitšenko voitti NCAA:n mestaruuden ulkoradoilla vuosina 2024 ja 2025 sekä sisäradoilla 2025. Hän on saavuttanut universiadeissa hopeaa 2023 ja pronssia 2025. Euroopan nuorten olympiafestivaaleilla hän sai hopeaa 2017.

## Lähteet
Marie-Julie Bonnin

**Marie-Julie Bonnin** (s. 17. joulukuuta 2001) on ranskalainen seiväshyppääjä. Hänen ennätyksensä on Nanjingin sisäratojen MM-kilpailuissa 2025 hypätty 475&nbsp;cm.

Bonnin voitti kultaa vuoden 2023 alle 23-vuotiaiden EM-kilpailuissa Espoossa. Hänellä on myös hopeaa alle 20-vuotiaiden EM-kilpailuista 2019. Hän sijoittui kuudenneksi Münchenin EM-kilpailuissa 2022 ja 11:nneksi Pariisin olympialaisissa 2024.

Apeldoornin sisäratojen EM-kilpailuissa 2025 Bonnin ylsi pronssimitalille tuloksella 470&nbsp;cm. Kaksi viikkoa myöhemmin hän voitti sisäratojen maailmanmestaruuden Nanjingissa Ranskan ennätystä sivunneella tuloksella 475&nbsp;cm. Syyskuussa 2025 Bonnin sijoittui Tokion MM-kilpailuissa kahdeksanneksi tuloksella 465&nbsp;cm.

## Lähteet

## Aiheesta muualla
* Bonninin profiili Kansainvälisen yleisurheiluliiton sivuilla
Larissa Iapichino

**Larissa Iapichino** (s. 18. heinäkuuta 2002) on italialainen pituushyppääjä. Hänen ulkoratojen ennätyksensä on Palermossa 2025 hypätty 706 cm, ja sisäratojen ennätys Istanbulissa 2023 hypätty 697 cm, joka on samalla Italian ennätys. Vuonna 2021 Iapichino hyppäsi sisäratojen alle 20-vuotiaiden maailmanennätyksen 691.

Iapichino voitti kultaa vuoden 2023 alle 23-vuotiaiden EM-kilpailuissa Espoossa. Hän voitti sisäratojen Euroopan-mestaruuden Apeldoornissa 2025 tuloksella 694&nbsp;cm. Hänellä on myös hopeaa sisäratojen EM-kilpailuista 2023 Italian ennätystuloksella 697&nbsp;cm ja EM-kilpailuista 2024 tuloksella 694 sekä kultaa alle 20-vuotiaiden EM-kilpailuista 2019. Hän on sijoittunut neljänneksi Pariisin olympialaisissa 2024, viidenneksi EM-hallikilpailuissa 2021, EM-kilpailuissa 2022 ja MM-kilpailuissa 2023 sekä seitsemänneksi MM-hallikilpailuissa 2024.

Iapichinon äiti on pituushypyn maailmanmestari ja olympiamitalisti Fiona May.

## Lähteet
Elmeri Koivusalmi

**Elmeri Koivusalmi** (s. 3. helmikuuta 2001 Alajärvi) on suomalainen pesäpalloilija. Koivusalmi edustaa Superpesiksessä pelaavaa kasvattajaseuraansa Alajärven Ankkureita.
## Ura
Koivusalmi pelasi ensimmäisen ottelunsa Ankkureiden edustuksessa Superpesiksessä 12.6.2018 Pattijoen Urheilijoita vastaan. Koivusalmi sai debyytistään lähtien hiljalleen enemmän vastuuta ja kaudella 2022 vakiinnutti paikkansa Ankkureiden kärkietenijänä, joukkueen noustessa Superpesikseen.

## Saavutukset
* B-poikien Itä-Länsi: 2019
* 2 Superpesiksen Itä–Länsi ottelua: 2023, 2025 

## Lähteet
Thaimaan kansalliskokous

**Thaimaan kansalliskokous** () on Thaimaan kaksikamarinen parlamentti. Se kokoontuu Sappaya-Sapasathanissa, Dusit-alueella, Bangkokissa. Kansalliskokous koostuu 500-paikkaisesta edustajainhuoneesta ja 200-paikkaisesta senaatista.

Kansalliskokous perustettiin vuonna 1932 Thaimaan ensimmäisen perustuslain hyväksymisen jälkeen, joka muutti Thaimaan yksinvaltaisen monarkian perustuslailliseksi monarkiaksi.

Vuosina 2014–2019 Thaimaassa oli vallassa sotilasjuntta. Vuonna 2017 hyväksyttiin uusi perustuslaki, joka takasi asevoimille pysyvästi poliittista valtaa myös siviilihallintoon siirtymisen jälkeen. Se toteutuu erityisesti senaatin kautta.

## Lähteet

## Aiheesta muualla
* parliament.go.th
17q12-deleetio-oireyhtymä

**17q12-deleetio-oireyhtymä** on kromosomipoikkeavuus, jossa ilmenee deleetio eli geneettinen häviämä kromosomin 17 pitkässä varressa kohdassa q12.

17q12-deleetio-oireyhtymän oirekuva voi vaihdella laajasti jopa samassa suvussa. Yleisiä piirteitä ovat munuaisten ja virtsateiden ongelmat. Munuaisissa esiintyy erityisesti kystia. Monet potilaat sairastuvat myös diabetestyyppiin nimeltään MODY5 (RCAD-oireyhtymä). MODY5 ilmenee yleensä ennen 25 vuoden ikää. Noin puolella 17q12-deleetio-oireyhtymästä kärsivistä on varsinkin kielellisiä kehitysviiveitä, kehitysvammaisuutta, käytöshäiriöitä tai psykiatrisia ongelmia. Oireyhtymän yhteydessä on kuvattu muun muassa autismin kirjon häiriötä, ahdistuneisuushäiriötä, kaksisuuntaista mielialahäiriötä ja skitsofreniaa. 17q12-deleetio-oireyhtymän harvinaisempien piirteiden joukkoon lukeutuvat silmien, maksan, aivojen ja sukupuolielinten poikkeavuudet. Joskus kromosomipoikkeavuudesta kärsivillä naisilla on todettu Mayer–Rokitansky–Küster–Hauserin oireyhtymä, jossa emätin ja kohtu ovat vajaakehittyneet tai puuttuvat. 17q12-deleetio-oireyhtymään voi myös joskus liittyä vähäisiä kasvonpiirteiden poikkeavuuksia.

17q12-deleetio-oireyhtymän maailmanlaajuinen esiintyvyys on tuntematon. Se vaikuttaa kuitenkin olevan harvinainen sairaus. Erään tutkimuksen mukaan Islannissa yksi henkilö 14&nbsp;500:sta sairastaisi sitä. Yleisimmin oireyhtymässä deletoitunut kromosomialue pitää sisällään viisitoista eri geeniä. HNF1B-geeniä koskevan häviämän on katsottu aiheuttavan munuais- ja virtsatieongelmat sekä diabeteksen taustalla olevat haiman poikkeavuudet. LHX1-geenin häviämän puolestaan ajatellaan vaikuttavan kognitiivisiin, käytöksellisiin ja psykiatrisiin oireisiin sekä Mayer–Rokitansky–Küster–Hauserin oireyhtymään. 17q12-deleetio-oireyhtymän oireisiin voi vaikuttaa myös muiden geenien puuttuminen deletoituneelta alueelta. 17q12-deleetio-oireyhtymä johtuu useimmiten sporadisesta uudesta mutaatiosta, mutta sillä on autosomaalinen, vallitseva periytymistapa.

## Lähteet
Malawin maantiede

**Malawin maantiede** kuvaa Malawin maantiedettä. Malawin länsipuolella sijaitsee Sambia, etelä- ja itäpuolella sijaitsee Mosambik ja koillis- ja pohjoispuolella sijaitsee Tansania. Maan itäosassa kuuluu Itä-Afrikan hautavajoamaan, missä on Njassan repeämälaakso. Suurinta osaa tästä laaksosta peittää 24 000 neliökilometrinen Njassajärvi eli Malawijärvi. Maan eteläosassa Mosambikin rajaseudulla sijaitsee Chilwajärvi. Monen vesiputouksen ja kanjonin läpi virtaava Shirejoki yhtyy Sambesijokeen. Njassajärven ympärillä on geologisesti vanhoja ylänköalueita, joihin kuuluu maan pohjoisosassa sijaitseva keskimäärin 2600 metriä korkea Nyikan ylänkö. Maan eteläosassa sijaitsevalla Zomban ylängöllä on vanhoja vuoria, joista korkein on 3002 metriä korkea Mulanje. Maan pitkästä pohjois-eteläulottuvuudesta ja suurista korkeuseroista johtuen ilmasto ja kasvillisuus eri puolilla maata vaihtelee huomattavasti. Talvisin on kuivempaa kuin kesäisin. Maan pohjoisosassa on yleensä sateisempaa kuin maan eteläosassa. Maan pohjoisosassa vuosittainen sademäärä on keskimäärin 1500 mm ja maan eteläosassa 1000 mm. Maan eteläosassa on poikkeuksellisen kosteaa Mulanjen vuorella, missä vuosittainen keskimääräinen sademäärä on 3000 mm. Malawissa on useita luonnonpuistoja, kuten Kasungun luonnonpuisto, jonka joissa elää virtahepoja. Joillakin alueilla on puusavannia, missä elää norsuja puhveleita, seeproja, servaaleja ja hyenoja. Nkhotan luonnonsuojelualueella elää paviaaneja, antilooppeja ja leopardeja. Njassajärvestä löytyy lähes tuhat kalalajia, muun muassa kotoperäisiä kirjoahvenlajeja.

## Lähteet
Søndre Nordstrand

**Søndre Nordstrand** on Oslon eteläisin kaupunginosa. Sen pinta-ala on 18,4 neliökilometriä ja asukasluku oli 39&nbsp;140 vuonna 2021. Søndre Nordstrandin väestötiheys on kaikista Oslon kaupunginosista matalin.
## Lähteet

## Aiheesta muualla
Claus von Ahlefeldt

**Claus von Ahlefeldt** (2. syyskuuta 1614 Gelting, Tanska – tammikuu 1674) oli tanskalainen upseeri, joka toimi 1660-luvulla Norjaan sijoitettujen joukkojen ylipäällikkönä. Hänet muistetaan erityisesti Vågenin taistelusta vuonna 1665, jossa hän johti Bergenin puolustusta. Vuonna 1669 von Ahlefeldt nimitettiin marsalkaksi. Hän oli vuosina 1648–1654 naimisissa Kristian IV:n tyttären Elisabeth Sophie Gyldenløven kanssa.


COA family sv-Ahlefelt.png|Ahlefeldtien sukuvaakuna.


## Lähteet

## Aiheesta muualla
Hullujussi (albumi)

**Hullujussi** on suomalaisen huumoriyhtye Hullujussin debyyttialbumi vuodelta 1974. Albumi äänitettiin helmi- ja maaliskuussa 1974 livenä yhtyeen keikoilla ravintola Alibissa Helsingissä. 

Albumi pysyi listaykkösenä kahden kuukauden ajan ja oli puolen vuoden ajan 10 myydyimmän albumin joukossa. Albumin suurimmaksi hittikappaleeksi nousi ”Friduna skikuna”. Albumi on julkaistu vinyylilevynä ja C-kasettina sekä vuonna 2002 remasteroituna CD-levynä.

Yhtye esiintyy albumilla neljällä eri nimellä: Hullujussi, Frank Krappa & Sisuvishnu-Orchestra, Sisupojat sekä Viktor Kalborrek & The Cobacabana Trio.

Albumi ylitti platinalevyn rajan vuonna 1975 ja levyä on myyty yli 70 000 kappaletta.

## Kappaleet
### A-puoli
#### [[Hullujussi]]
# 
# 
# 
# 
# 
# 
### B-puoli
#### [[Eeki Mantere|Frank Krappa]] & [[Hullujussi|Sisuvishnu-Orchestra]]
#
## Midnight Special (säv. ja san. trad.)
## Sisupojat: Harva meistä on rautaa (säv. ja san. Kari Kuuva)
## Sisupojat: Yesterday (säv. ja san. John Lennon ja Paul McCartney)
#### Viktor Kalborrek & [[Hullujussi|The Copacabana Trio]]
#
## Sävel rakkauden (alkup. ”Melodi d’amour”, säv. ja san. Henri Salvador, suom. san. Saukki)
## Suklaasydän (alkup. ”Mama’s Pearls”, säv. ja san. Dorothy Siegman ja Geoffrey Clarkson, suom. san. Saukki)
## Syyspihlajan alla (säv. ja san. Arvo Koskimaa)
## Tyttö lilla nakkikioskilla (alkup. ”Angelina”, säv. ja san. Louis Prima, suom. san. Viktor Kalborrek ja Holle Hackenbush)
## Zooma Zooma (säv. ja san. Louis Prima)

## Kokoonpano
* Erik ”Eeki” Mantere – laulu, kitara
* Heimo ”Holle” Holopainen – bassokitara, taustalaulu
* Tapio ”Tannhäuser” Niemelä – kosketinsoittimet, taustalaulu
* Yrjö ”Uri” Fonselius – rummut, taustalaulu
* KooWee Blomqvist – juontaja/kertoja ("Special Sounds")

### Tuotanto
* Jouko Ahera – äänitys ja miksaus
* Heikki Virtanen – tuotanto
* Kai Norberg – kuvaus
* Jorma Kosonen – ulkoasu

## Lähteet

## Aiheesta muualla
* ''Hullujussi & co.:n'' esiintymisiä Ylen Elävässä Arkistossa
Potocki–Lupskin oireyhtymä

**Potocki–Lupskin oireyhtymä** eli **17p11.2-mikroduplikaatio-oireyhtymä** on synnynnäinen oireyhtymä, joka johtuu kromosomin 17 lyhyen varren duplikaatiosta alueella p11.2. Sekä kahdentuneen alueen koko että oirekuva ovat yksilöllisesti vaihtelevia.

Potocki–Lupskin oireyhtymään liittyy hypotonia usein jo vastasyntyneillä. Pituus sekä paino kehittyvät normaalia hitaammin, ja osa potilaista jää lyhytkasvuisiksi. Alentunut verensokeritaso ja kasvuhormonin puutos ovat mahdollisia. Potocki–Lupskin oireyhtymään liittyy motorisia ja kielellisiä kehitysviiveitä, mutta useimmat potilaista omaksuvat kävelykyvyn ennen neljättä ikävuotta. Jos kehitysvamma todetaan, se on yleensä lievä tai keskivaikea. Käyttäytymisen erityispiirteisiin voivat kuulua keskittymisvaikeudet, levottomuus, ADHD, impulsiivisuus, pakonomaiset toiminnot ja autismin kirjon häiriölle ominaiset oireet. Osalla potilaista on luuston, sydämen ja munuaisten poikkeavuuksia. Skolioosi, kyfoosi ja kyfoskolioosi ovat mahdollisia. Potocki–Lupskin oireyhtymään liittyy joskus lievästi poikkeavia kasvonpiirteitä, joihin voivat kuulua silmäluomirakojen alaspäin suuntautuneisuus, muodoltaan kolmiomaiset kasvot, leveä otsa, leuan pienikokoisuus ja hypertelorismi. Potocki–Lupskin oireyhtymässä voi esiintyä uneen liittyviä ongelmia, kuten uniapnea, nukahtamisvaikeus tai vaikeus pysyä hereillä. Näköaistin yleisin poikkeavuus potilailla on kaukotaittoisuus. Kyky kuulla korkeita ääniä on joskus heikentynyt.

Potocki–Lupskin oireyhtymään on kaikissa kuvatuissa tapauksissa liittynyt RAI1-geenin kahdentuminen. Sen roolia oireiden aiheuttamisessa pidetään keskeisenä. Myös muut deletoituneen alueen geenit kuitenkin vaikuttavat oirekuvan muodostumiseen. Kahdella kolmasosalla potilaista duplikaatio kattaa 3,7 megaemäsparin suuruisen alueen. Jos kahdentunut alue on tätä suurempi, PMP22-geenin duplikaatio aiheuttaa lisäksi tyypin 1A Charcot–Marie–Toothin taudin. Yuan–Harel–Lupskin oireyhtymässä esiintyy sekä Potocki–Lupskin oireyhtymän että Charcot–Marie–Toothin taudin piirteitä. Potocki–Lupskin oireyhtymällä on autosomaalinen, vallitseva periytymistapa, mutta yleensä oireisto syntyy sporadisen uuden mutaation seurauksena. Esiintyvyydeksi vastasyntyneillä on arvioitu 1/20&nbsp;000 – 1/25&nbsp;000, mutta alidiagnosointia pidetään todennäköisenä. Diagnoosi asetetaan perimäntutkimuksen ja sen tulokseen sopivan oirekuvan myötä. Erotusdiagnostisesti huomionarvoinen tila on Smith–Magenisin oireyhtymä. Potocki–Lupskin oireyhtymän hoito on oireenmukainen. Erityisopetus on useimmissa tapauksissa tarpeen. Potocki–Lupskin oireyhtymän kuvasivat Angela Brown ja muut vuonna 1996. Geneetikot Lorraine Potocki ja James R. Lupski alkoivat vuonna 2000 laatia kuvauksia uusista todetuista tapauksista.

## Lähteet
Hanna Lundberg

**Hanna Lundberg** (s. 2002) on ruotsalainen suunnistaja. Flims Flaaxin MM-kilpailuissa 2023 Lundberg saavutti maailmanmestaruuden viestissä ja pronssia keskimatkalla. Kuopion MM-kilpailuissa 2025 hän saavutti pronssia keskimatkalla ja voitti viestin maailmanmestaruuden. Saman vuoden EM-kilpailuissa Belgiassa hän oli sprintissä toinen ja mukana Ruotsin kolmanneksi tulleessa sprinttiviestijoukkueessa. 

Lundberg on voittanut yhden suunnistuksen maailmancupin osakilpailun ja sijoittunut kerran kolmanneksi. Juniorien MM-kilpailuista Lundberg saavutti viisi maailmanmestaruutta ja yhden hopean.

## Lähteet
Charcot–Marie–Toothin tauti

**Charcot–Marie–Toothin tauti** (CMT) eli **perinnöllinen motosensorinen neuropatia** on perinnöllinen sairaus, joka rappeuttaa ääreishermoston aksoneita tai niiden ympärillä olevaa myeliinikerrosta. Tautia aiheuttavat eri mutaatiot, jotka yleensä ovat vallitsevasti periytyviä. Myös peittyvästi periytyviä ja X-kromosomaalisesti periytyviä tautimuotoja esiintyy. Yleisesti ottaen Charcot–Marie–Toothin tauti on jaoteltavissa kolmeen päätyyppiin, joista I ja III johtuvat myeliinipuutoksesta ja II:een liittyy aksonien peruskudoksen rappeutumista.

Tyypillisesti Charcot–Marie–Toothin taudin oireet ilmaantuvat nuoruudessa tai varhaisella aikuisiällä, mutta ne voivat kehittyä myöhemminkin. Myös pediatrista eli lapsuusiän Charcot–Marie–Toothin tautia esiintyy. Charcot–Marie–Toothin tauti aiheuttaa lihasheikkoutta ja tunnon heikkenemistä, jotka alkavat yleensä alaraajoista ja yleensä etenevät vuosien mittaan yläraajoihin. Enimmäkseen hermovaurioita kehittyy juuri ääreishermostoon. Sairaus surkastuttaa lihaksia. Hitaasti etenevä kävelyvaikeus voi johtua Charcot–Marie–Toothin taudista; perinnöllinen spastinen parapareesi on kyseisen oireen kohdalla keskeinen erotusdiagnoosi. Charcot–Marie–Tooth-potilaille saattaa kehittyä lihaskontraktuuria ja jalkojen epämuodostumia, kuten vasaravarpaat ja kaarijalka (pes cavus). Muita taudin yhteydessä kuvattuja oireita ovat olleet väsymys ja vapina. Tyypillisesti sairaudella ei ole vaikutusta henkisiin toimintoihin eikä elinajanodotteeseen. Hoito on oireenmukainen, mutta yleensä liikkumisen apuvälineitä ei tarvita.

Charcot–Marie–Toothin taudin vaikeusasteessa voi esiintyä huomattavaa vaihtelua. Oireita voivat vaikeuttaa muut sairaudet (kuten diabeettinen neuropatia) tai jotkin lääkkeet, kuten vinkristiini ja paklitakseli. Yleensä vaikeimmat Charcot–Marie–Toothin tautiin liittyvät ongelmat ilmenevät jaloissa ja kävelyssä. Hengitys-, nielemis- ja puhevaikeudet ovat mahdollisia, mikäli sairaus koskettaa raajojen lisäksi myös näitä toimintoja kontrolloivia lihaksia. Charcot–Marie–Toothin taudin oireet aiheuttavat tapaturma-alttiutta. Suomessa Charcot–Marie–Toothin taudin kaikkia päätyyppejä yhteensä esiintyy noin 40:llä henkilöllä 100&nbsp;000:sta. Niistä yksin tyypin I tautimuotoa esiintyy Suomessa lähes 20:llä 100&nbsp;000.sta. 

Sairaus on saanut nimeltä Jean-Martin Charcot'lta, Pierre Marielta ja Howard Henry Toothilta. Ensimmäisenä sairauden kuvasi vuonna 1884 Friedrich Schultze, mutta taudin klassiset kuvaukset julkaisivat vuonna 1886 Charcot ja Marie Ranskassa sekä Tooth Lontoossa.

## Lähteet
Miia Puolakka

**Miia Puolakka** (s. 11. tammikuuta 2000) on suomalainen pesäpalloilija. Puolakka edustaa Superpesiksessä pelaavaa Rauman Feraa. Hänen kasvattajaseuransa on Kokemäen Kova-Väki. Puolakka on pelannut Superpesistä myös Manse PP:ssa kaudella 2020. Tuolloin hän saavutti SM-hopean. Puolakka valittiin naisten Itä-Länsi-otteluun vuonna 2023. Hän pelaa ulkokentällä kakkoskopparina. Puolakka on pelannut 63 Superpesiksen runkosarjan ottelua. Näissä otteluissa hän on lyönyt neljä kunnaria ja kuusi tavallista juoksua, tuonut 69 juoksua ja kerännyt 253 kärkilyöntipistettä. Puolakka on pelannut kuusi Superpesiksen ylempien pudotuspelien ottelua. Näissä otteluissa hän on lyönyt yhden kunnarin, tuonut neljä juoksua ja kerännyt 22 kärkilyöntipistettä. Tilastot päivitetty 23. heinäkuuta 2023.

## Lähteet
Kennedyn tauti

**Kennedyn tauti** eli **spinobulbaarinen lihasatrofia** on motoneuronitauti, joka vaurioittaa selkäytimen etusarven liikehermosoluja. Se johtuu X-kromosomin androgeenireseptorin (AR-geeni) toistojaksomutaatiosta; AR-geenissä on terveillä 10–36 CAG-toistojaksoa, Kennedyn taudista kärsivillä noin 40–62. Yleisesti ottaen oireiden alkamisikä on sitä varhaisempi, mitä enemmän toistojaksoja on.

Kennedyn taudin oireet alkavat tyypillisimmin 40–60 ikävuoden välillä. Oireet etenevät vähitellen vuosikymmenten kuluessa, eikä sairaudella ole elinikää merkittävästi lyhentävää vaikutusta. Tyypillisimpiä oireita ovat lihasnykäykset ja -krampit sekä hitaasti kehittyvä lihasheikkous. Taudin myöhemmissä vaiheissa myös suun, kielen ja nielun alueilla ilmenee lihasheikkoutta. Kennedyn tautiin usein yhdistettyjä ongelmia ovat olleet lisäksi vapina käsissä, diabetesalttius, gynekomastia ja alentunut hedelmällisyys. Tunnetaan monia tapauksia, joissa vapina on ollut jopa ensimmäinen oire, joka on ilmaantunut 30–40 vuoden iässä alaraajapainotteisen lihasheikkouden ilmaantuessa vasta 40–50-vuotiaana. Koska Kennedyn taudilla on X-kromosomaalinen periytymistapa, naiset kantavat sen aiheuttavaa mutaatiota yleensä oireettomina. Harvinaisina naisillakin kuitenkin saattaa esiintyä vähäisiä oireita, kuten lihaskramppeja ja vapinaa.

Kennedyn tauti on krooninen eikä parannuskeinoa ole. Fysioterapia ja liikkumisen tuki ovat hyödyllisiä ainakin pidemmälle edenneestä taudista kärsivillä potilailla. Nielemisongelmien takia saatetaan tarvita puheterapeutin arvio, mutta gastrostooman asennukselle on harvoin tarvetta. Jos Kennedyn taudissa kehittyy diabetes, hoidetaan se kuten muillakin diabeetikoilla. Sairauden esiintyvyyden tarkka määrittely on vaikeaa, sillä kliinisessä kuvassa on merkittävää vaihtelua. Esiintyvyydeksi on kuitenkin arvioitu 1–2/100&nbsp;000. Joissain populaatioissa, kuten alkuperäiskansoista polveutuvilla länsikanadalaisilla, on todettu perustajavaikutusten takia huomattavasti korkeampia esiintyvyyksiä. Suomessa Kennedyn tauti on mahdollisesti tavallista yleisempi länsirannikon ruotsinkielisillä alueilla.

## Lähteet
Tom Kristensson

**Tom Kristensson** (s. 30. huhtikuuta 1991) on ruotsalainen ralliautoilija. Kristensson on vuoden 2020 JWRC-sarjan mestari. Hän voitti vuoden 2022 European Rally Trophy -sarjan sekä vuoden 2017 ADAC Opel Rallye Cup -sarjan mestaruuden.

## Lähteet
Jarkko Miettinen (ralliautoilija)

**Jarkko Miettinen** (s. 30. kesäkuuta 1978) on suomalainen ralliautoilija. Hän on vuoden 2008 Romanian sarjan mestari ja hän on ajanut IRC-sarjassa.

## Lähteet
Liehuva liekinvarsi (vuoden 1991 albumi)

**Liehuva liekinvarsi** on Timo Turpeisen toinen studioalbumi vuodelta 1991. Albumin tunnetuin kappale on uusi sovitus Markku Blomqvistin *[[Liehuva liekinvarsi]]*-kappaleesta. Albumin kansikuvan on ottanut Henrik Schütt.

Albumi kohosi syyskuussa 1991 Suomen levylistan 16. sijalle ja pysyi listalla 11 viikkoa.

## Kappaleet

Kaikki kappaleet sovittanut Vesa Anttila ja Tommi Lindell.

### A-puoli
# 
# 
# 
# 
# 
# 

### B-puoli
#
# 
# 
# 
# 
# 

## Tuotanto
* Timo Turpeinen - laulu
* Mika Jussila - kaiverrus (Finnvox Oy)
* Pauli Saastamoinen - masterointi (Finnvox Oy)
* Henrik Schütt - kuvat
* Art Department Oy - etukannen kuvan käsittely
* Birgit Pulkkinen - ulkoasu

## Lähteet
Vanha ja uusi kantele

**Vanha ja uusi kantele** on Martti Pokelan, Eeva-Leena Pokela-Sariolan sekä Matti Kontion yhteistyöalbumi vuodelta 1978. Albumi sisältää kanteleella soitettuja instrumentaalisia kappaleita, joista valtaosa on suomalaisia kansanlauluja. Albumin kansikuvassa on taidemaalari Pekka Halosen maalaus *Kanteleensoittaja* vuodelta 1892. 

## Kappaleet

Kaikki kappaleet sovittaneet Martti Pokela, Eeva-Leena Pokela-Sariola ja Matti Kontio, ellei toisin mainita.

### A-puoli
# 
# 
# 
# 
# 
# 
# 
# 

### B-puoli
#
# 
# 
# 
# 
# 
# 
# 

## Kokoonpano
* Martti Pokela - kantele
* Eeva-Leena Pokela-Sariola - kantele
*Matti Kontio - kantele

### Tuotanto
* Martti Pokela - tuottaja ([Oy Finnlevy Ab)
* Matti Kontio - tuottaja (Oy Finnlevy Ab)
* [Tom Bildo - äänittäjä
* Erno Lindahl - äänittäjä
* Eero Uusisaari - äänittäjä
* Jorma Tähtinen - ulkoasu
* Pekka Halonen - kansikuva (*Kanteleensoittaja*, 1892)
* Inger Korkeakivi - kansikuvan omistaja
* Pekka Haraste - valokuva

## Lähteet
Äänielokuva

**Äänielokuva** on elokuva, jossa ääni on synkronoitu tai teknisesti yhdistetty kuvaan. Nykyisin kaikki elokuvat ovat yleensä äänielokuvia vanhempi elokuvien laji oli mykkäelokuva. Ensimmäinen tunnettu julkinen projisoitujen äänielokuvien näytös järjestettiin Pariisissa vuonna 1900, mutta kului vuosikymmeniä ennen kuin äänielokuvat tulivat kaupallisesti käytännöllisiksi. Luotettavaa synkronointia oli vaikea saavuttaa varhaisilla järjestelmillä, joissa ääni tallennettin äänilevyille tai sylintereille. Lisäksi äänenvahvistuksen ja tallennuksen laatu olivat riittämättömiä. Sitten keksittiin liittää äänitallenne suoraan filminauhaan. Ensimmäinen kaupallinen äänielokuvanäytös tällä tekniikalla järjestettiin vuonna 1923. Ennen kuin äänielokuva oli teknisesti toimiva, elokuvanäytöksissä soitettiin musiikkia uruilla tai pianolla.

Ensimmäiset askeleet äänielokuvan kaupallistamisessa otettiin 1920-luvun puolivälissä ja loppupuolella. Aluksi synkronoitua dialogia sisältävät äänielokuvat,  olivat yksinomaan lyhytelokuvia. Varhaisimmat pitkät elokuvat, joissa oli tallennettu ääni, sisälsivät vain musiikkia ja tehosteita. Ensimmäinen elokuva, jossa oli synkronoitua puhetta (vaikka vain rajoitetusti) oli *The Jazz Singer*, joka sai ensi-iltansa 1927. Tämä suuri hitti tehtiin Vitaphone-tekniikalla jossa ääni talletettiin levyille. Äänien tallentamisest filmin laitaan tulisi kuitenkin pian puhe-elokuvien standardi.

1930-luvun alussa puhe-elokuvat oli maailmanlaajuinen ilmiö. Yhdysvalloissa ne auttoivat varmistamaan Hollywoodin aseman yhtenä maailman johtavista kulttuurisista/kaupallisista keskuksista. Euroopassa (ja vähäisemmässä määrin muualla) monet elokuvantekijät ja kriitikot suhtautuivat uuteen kehitykseen epäluuloisesti, koska he pelkäsivät, että vuoropuheluun keskittyminen vahingoittaisi mykkäelokuvan ainutlaatuisia esteettisiä ominaisuuksia. Japanissa, jossa suosittu elokuvaperinne integroi mykkäelokuvan ja live-laulun, benshi-puhe-elokuvat juurtuivat hitaasti. Sitä vastoin Intiassa ääni oli muutostekijä, joka johti maan elokuvateollisuuden nopeaan laajentumiseen.

## Lähteet

## Aiheesta muualla
* Ensimmäinen äänielokuva Suomessa, Aamulehti, 22.09.1929, nro 259, s. 17, Kansalliskirjaston digitaaliset aineistot
Oscarsborg

**Oscarsborg** on Norjassa Frognin kunnassa sijaitseva linnoitus. Se rakennettiin vuosina 1845–1855 Oslonvuonon Drøbakinsalmeen pääkaupungin suojaksi. Huhtikuussa 1940 linnoituksen tykit upottivat saksalaisen *[[Blücher (1937)|Blücher]]*-risteilijän, mikä viivästytti Oslon valtausta niin, että valtionjohto ehdittiin evakuoida maasta. Oscarsborg toimii nykyisin museona ja virkistysalueena.
## Lähteet

## Aiheesta muualla
Vestre Aker

**Vestre Aker** on Oslon luoteisin kaupunginosa. Se tunnetaan erityisesti Holmenkollenin alueesta. Kaupunginosan pinta-ala on 16,6 neliökilometriä ja asukasluku 51&nbsp;258 vuonna 2021.

## Lähteet

## Aiheesta muualla
Wergelandsveien

**Wergelandsveien** on Oslon keskustassa sijaitseva katu, joka kulkee pitkin kuninkaallista linnaa ympäröivän Slottsparkenin itäreunaa. Katu on nimettiin runoilija Henrik Wergelandin mukaan 1864, tätä ennen sen nimi oli Lille Parkvei.

## Kuvia

Grotten Oslo.jpg|Wergelandsveien 2: Grotten, Henrik Wergelandin asuintalo vuosina 1841–1845. Talon alla on luola, jossa Wergeland työskenteli. Se on yleisölle avoinna aina Norjan kansallispäivänä. 
Wergelandsveien 7 - 2009-06-20 at 16-53-30.jpg|Wergelandsveien 7: Kanadan suurlähetystö.
KH utvendig web.jpg|Wergelandsveien 17: Kunstnernes Hus
Litteraturhuset.jpg|Wergelandsveien 29: Litteraturhuset-kulttuuritalo, jossa on muun muassa kirjakauppa, kahvila, näyttelytiloja ja luentosaleja. Vuonna 1932 valmistunut Henry Collin suunnittelema rakennus oli alun perin opettajaseminaarin käytössä.


## Lähteet

## Aiheesta muualla
Luettelo Intercontinental Rally Challenge -sarjan kilpailuista

Tämä on **luettelo Intercontinental Rally Challenge -sarjan kilpailuista**. Luettelo sisältää rallikilpailut, jotka ovat olleet osa Intercontinental Rally Challenge -sarjaa (IRC).

## Kauden mukaan
Zawiya

**Zawiya** tai **zaouia** (arabiaksi: زاوية, latinoitu: zāwiyah, lit. 'kulma'; turkkiksi: zaviye; kirjoitetaan myös **zawiyah** tai **zawiyya**) on rakennus ja laitos, joka liittyy islamilaisen maailman sufiin. Se voi palvella erilaisia ​​toimintoja, kuten palvontapaikka, koulu, luostari ja/tai mausoleumi. Joillakin alueilla termi on vaihdettavissa termin khanqah kanssa, jolla on samanlainen tarkoitus. Maghrebissa termiä käytetään usein paikasta, jossa sufi-järjestön perustaja tai paikallinen pyhimys tai pyhä mies (esim. wali) asui ja haudattiin. Maghrebissa sanaa voidaan käyttää myös viittaamaan laajempaan tariqaan (Sufi-veljeskunta) ja sen jäsenyyteen.
Sari Roman-Lagerspetz

**Sari Roman-Lagerspetz** (s. 1964) on suomalainen valtiotieteen tohtori, Helsingin yliopiston dosentti, demokratia- ja tasa-arvotutkija. Hänet valittiin Naisasialiitto Unionin varapuheenjohtajaksi
vuonna 2012.

Roman-Lagerspetz erosi nuorena kirkosta ja liittyi lyhyeksi aikaa helluntaiseurakuntaan, jossa ei kuitenkaan ollut hänen mukaansa tilaa keskustelulle. Hän erosi seurakunnasta vuoden kuluttua ja palasi vuonna 2008 kirkon jäseneksi. Vantaan seurakuntien kirkkoneuvoston jäsenenä hän otti voimakkaasti kantaa asioihin, jotka jakavat kirkon sisällä mielipiteitä, esimerkiksi homojen oikeuksiin tai lähetysjärjestöjen ja herätysliikkeiden asemaan.

Roman-Lagerspetzille tärkeitä asioita  ovat naisen ja seksuaalivähemmistöjen asemaan liittyvät kysymykset. Hän nousi näkemyksillään ensi kerran julkisuuteen kommentoidessaan NMKY:n Tikkurilan seurakunnassa pitämiä avioliittokouluja. Julkisen keskustelun jälkeen NMKY:n ja seurakunnan yhteistyö päättyi. Hän oli osaltaan vaikuttamassa päätökseen lakkauttaa asteittain Vantaan seurakuntien tuki muutamille lähetysjärjestöille. 

## Teokset
* *Striving for the impossible : the Hegelian background of Judith Butler*, väitöskirja. Helsingin yliopisto 2009  (kirja)  (PDF)
* Judith Butler – performatiivisuuden politiikka. Julkaisussa: Kia Lindroos & Suvi Soininen (toim.) *Politiikan nykyteoreetikkoja*, s. 162–185 Gaudeamus Helsinki University Press 2008 
* Eerik Lagerspetz, Sari Roman-Lagerspetz, Rotuoppien juuret, teoksessa: *Rasismi ja filosofia*,  (verkossa docx)
* Eerik Lagerspetz, Sari Roman-Lagerspetz, Vapaus, totuus ja tunnustus Hegelin filosofiassa. Teoksessa: *Tunnustuksen filosofia ja politiikka – Hegelistä nykypäivään* SKS 2020 
* Thomas Hill Greenin tunnustusteoria, teoksessa Juha Räikkä (toim.), *Ajatus. 70 : Suomen Filosofisen Yhdistyksen vuosikirja* 2014 
* Sukupuolten tasa-arvo, teoksessa: Juha Räikkä (toim.), *Yhteiskuntafilosofia*, Kuopio : Unipress, 2010 

## Lähteet
Azamgarh

**Azamgarh** on kaupunki Intian Uttar Pradeshin osavaltiossa. Se on pääkaupunki samannimisellä hallintoalueella, joka koostuu Ballian, Maun ja Azamgarhin piirikunnista. Azamgarh sijaitsee Tamsa-joen rannalla. Se sijaitsee 268 km itään osavaltion pääkaupungista Lucknowista ja 809 km Intian pääkaupungista Delhistä.

Azamgarhin perusti vuonna 1665 paikallinen päällikkö Aẓam Khan, jonka mukaan kaupunki on nimetty. Tiivis kaupunki sijaitsee tasaisella tasangolla ja sitä ympäröi kolmelta suunnalta joki, joka ajoittain tulvii. Tärkeimmät teollisuudenalat ovat sokerinjalostus ja puuvillan kudonta. Kaupunkia läpi kulkee rautatie. Azamgarh sijaitsee maatalousalueella, jolla on hedelmällinen maaperä ja runsaat sateet. Alueella viljeltäviä kasveja ovat riisi, vehnä ja sokeriruoko. Väkiluku vuonna 2011 oli 110 983.

## Lähteet
Anegada

**Anegada** on Neitsytsaarten Isolle-Britannialle kuuluvista saarista eli Brittiläisistä Neitsytsaarista pohjoisin. Saari sijaitsee noin 24 kilometriä Virgin Gordasta pohjoiseen. Anegada on asutuista Brittiläisistä Neitsytsaarista ainoa, joka on muodostunut korallista ja kalkkikivestä sen sijaan, että se olisi vulkaanista alkuperää. Vaikka muut saaret ovat vuoristoisia, Anegada on tasainen ja matala. Sen korkein kohta on vain noin 8,5 metriä merenpinnan yläpuolella, mistä se on ansainnut nimensä, joka on espanjankielinen termi tulvimalle maalle "tierra anegada".

## Aiheesta muualla
Anklesvar

**Anklesvar** (joskus kirjoitettu **Ankalesvar**) on kaupunki ja kunta Bharichin piirikunnassa Gujaratin osavaltiossa Intiassa. Kaupunki sijaitsee 14 kilometrin päässä Bharuchista. Vuonna 2011 Anklesvarin asukasluku oli noin 89&nbsp;000. Anklesvar Industrial Association (AIA) on Gujarat Industrial Development Corporationin suurin organisaatio, johon on rekisteröity yli 2&nbsp;000 teollisuudenalaa.

## Lähteet
Kolmanskop

**Kolmanskop** on aavekaupunki eteläisessä Namibiassa, kymmenen kilometriä Lüderitzin satamakaupungista sisämaahan. Se sai nimensä Johnny Coleman -nimisen kuljettajan mukaan, joka hiekkamyrskyn aikana hylkäsi härkävaununsa pienelle rinteelle asutusta vastapäätä. 

Kolmanskopista löytyi timantteja 1900-luvun alussa.

Aikoinaan pieni mutta erittäin rikas kaivoskylä, se on nyt Namdebin, Namibian hallituksen ja De Beersin omistaman yhteisyrityksen, johtama matkailukohde.

## Lähteet
Awjilah

**Awjilah** (berberi: Awilan, Awjila, Awgila; arabia: أوجلة; latinaksi: Augila) on keidaskaupunki Al Wahatin alueella Kyrenaican alueella Koillis-Libyassa. Klassisista ajoista lähtien se on tunnettu korkealaatuisten taateleiden viljelypaikkana. Arabien valloituksesta 700-luvulla islamilla on ollut tärkeä rooli yhteisössä. Keidas sijaitsee Egyptin ja Libyan Tripolin välisellä itä-länsi-karavaanireitillä sekä Benghasin ja Sahelin välisellä pohjois-etelä-reitillä Tšadjärven ja Darfurin välillä, ja se oli aiemmin tärkeä kauppakeskus. Se on paikka, jonka mukaan awjila-kieli, itäinen berberikieli, on nimetty. Ihmiset viljelevät pieniä puutarhoja syvien kaivojen vedellä. Öljyteollisuudesta on viime aikoina tullut yhä tärkeämpi työllistäjä.
Alberto Otárola

**Alberto Otárola Peñaranda** (s. 12. helmikuuta 1967) on perulainen poliitikko ja Perun pääministeri vuodesta 2022 lähtien. Hän toimi myös Perun puolustusministerinä puolen vuoden ajan joulukuulta 2011 toukokuulle 2012.

## Koulutus ja näkemykset
Otárola on koulutukseltaan lakimies, jolla on jatkotutkinto valtio-opin ja hallinnon ajalta. Hän painottaa erityisesti perustuslakia sekä hallinto- ja työoikeutta. Hän on käyttänyt oikeudellista puolustusta erityisesti Perun perustuslaillisessa ja korkeimmassa oikeudessa.

## Muut toimet ja ansiot
Otárola on ollut Kansainvälisen huumausainevalvontalautakunnan varsinainen jäsen ja varapuheenjohtaja. Hän ollut myös Perun presidentin neuvonantaja, puolustusminiteri ja sisäasioiden varaministeri. Otárola on palkittu Perun ansiomerkillä suurristillä ja Ayacuchon ritarikunnalla, joka on Perun armeijan korkein ansiomerkki.

## Lähteet

## Aiheesta muualla
Étienne Clémentel

**Étienne Clémentel** (29. maaliskuuta 1864 Clermont-Ferrand – 25. joulukuuta 1936 Prompsat, Puy-de-Dôme) oli ranskalainen poliitikko ja maan valtiovarainministeri vuosina 1915–1919.

Clémentel valittiin Ranskan kansalliskokouksen jäseneksi vuonna 1900. Hänestä tuli siirtomaaministeri Maurice Rouvierin hallitukseen vuonna 1905, minkä jälkeen hän toimi useiden ministeriöiden johdossa, joissa hänen taloustietonsa tulivat käyttöön. Hän oli useita kausia maatalousministeriön, siirtomaaministeriön, valtiovarainministeriön, julkisten töiden ministeriön ja merivoimien osaston ministerinä. Hän oli parlamentin alahuoneen jäsen, kunnes hän vuonna 1920 sai paikan ylähuoneesta. 

Ensimmäisen maailmansodan aikana hän oli mukana järjestämässä raaka-aineiden jakelua liittoutuneiden armeijoille. Liittoutuneiden meriliikenneneuvoston perustaminen oli suurelta osin hänen työtään, ja elokuusta 1917 lähtien hän laati yleisiä luetteloita armeijan tarpeista. Clémentel nimitettiin äskettäin perustetun Kansainvälisen kauppakamarin ensimmäiseksi puheenjohtajaksi. Vuonna 1924 hänestä tuli Édouard Herriotin hallituksen valtiovarainministeri. Hallitus joutui huhtikuussa 1925 vaikeuksiin, kun frangin kurssi laski jyrkästi ja valuuttavaranto hupeni. Tällöin Clémentel erosi tehtävästään, mikä johti hallituksen kaatumiseen. Hän oli Vasemmistokartelli-puolueryhmittymän jäsen.

Clémentelin teoksia ovat muun muassa *L'âme celtique* (1899) ja *Un drame économique* (1914). Hän oli myös taidemaalari ja valokuvaaja, jonka töitä on useissa museoissa.
## Lähteet
Magadi

**Magadi** on järvi eteläisessä Keniassa. Se löydettiin vuonna 1904 Captain E.G. Smith toimesta.

Magadi on 32 kilometriä pitkä ja 3 kilometriä leveä. Järveen virtaa monia sekä kylmiä että kuumia virtoja, joista erityisesti kuumat ovat kyllästetty soodalla. Järvelle johtaa Mombasasta rautatie, josta uutetaan suolaa ja kipsiä.

## Lähteet
Paraisten keskustaajama

**Paraisten keskustaajama** on Paraisten kaupungin keskustaajama Varsinais-Suomessa. Tilastokeskuksen taajama-aluerajauksen mukaan vuoden 2021 lopussa keskustaajaman pinta-ala oli 27,76 neliökilometriä, asukasluku 9 385 ja väentiheys 338,1 asukasta neliökilometrillä . 		

## Lähteet
Loimaan keskustaajama

**Loimaan keskustaajama** on Loimaan kaupungin keskustaajama Varsinais-Suomessa.

Loimaan keskustaajamassa on 8 636 (2021) ja postinumeroalueella 8 024 asukasta (2023).
## Lähteet
Apple Studios

**Apple Studios** on yhdysvaltalainen elokuva- ja televisiotuotantoyhtiö, joka on Apple Inc:n tytäryhtiö. Se on erikoistunut televisiosarjojen ja elokuvien kehittämiseen ja tuottamiseen Applen digitaaliselle videon suoratoistopalvelulle Apple TV+.

## Historiaa
*[[The Hollywood Reporter]]* raportoi lokakuussa 2019, että Apple Inc. perustaa tuotantoyhtiön, josta vastaavat Zack Van Amburg ja Jamie Erlicht ja joka tuottaa alkuperäistä televisio- ja elokuvasisältöä Apple TV+:lle.

## Lähteet
Toijalan keskustaajama

**Toijalan keskustaajama** on Akaan kaupungin keskustaajama Pirkanmaalla. Se toimi aikaisemmin ennen kuntaliitosta Toijalan kaupungin keskustaajamana.  Tilastokeskuksen taajama-aluerajauksen mukaan vuoden 2021 lopussa keskustaajaman pinta-ala oli 16,43 neliökilometriä, asukasluku 8&nbsp;465 ja väentiheys 515,2 asukasta neliökilometrillä . 

## Lähteet
Ilmajoen kirkonkylä

**Ilmajoen kirkonkylä** oli Ilmajoen kunnan keskustaajama. Se ei ole nykyään enää oma itsenäinen taajamansa vaan ollut vuodesta 2014 asti osa Ilmajoki-Kurikan taajamaa keskuskaupungin kasvettua yhteen Kurikan keskustaajaman ja Koskenkorvan kanssa.
Semmeringin pohjatunneli

**Semmeringin pohjatunneli** () on rakenteilla oleva rautatietunneli Gloggnitzin ja Mürzzuschlagin välillä Itävallassa. Tunnelista tulee 27,3 kilometriä pitkä. Sen on tarkoitus valmistua vuonna 2030.

Junat tulevat kulkemaan kahdessa kymmenen metriä halkaisijaltaan olevassa tunnelissa, joita yhdistää kävelytunnelit säännöllisin väliamatkoin. Tunnelin suunniteltu nopeus junnille on 250 km/h.

## Historia
Semmeringin rautatie oli ensimmäinen rautatie Alppien yli ja se on Unescon maailmanperintökohde. 70 000 vuosittaista junaa kulkee alkuperäistä rautatietä 2000-luvulla, tehden siitä yhden Itävallan vilkkaimmista rautateistä. Ruuhkautuneen rautatien takia alettiin suunnitella uutta, suorempaa, reittiä Alppien ali. Idea suoraan vuoren läpi kulkevasta pohjatunnelista syntyi.

Tunnelin rakentaminen aloitettiin huhtikuussa 2012 ja kaivaminen alkoi 2014. Tunnelin piti valmistua alun perin jo 2020-luvun puolivälissä. Rakennustyöt olivat seisahtuneena ympäristöhuolien vuoksi. Itävallan korkein oikeus oli keskeyttänyt rakennustyöt, mutta päätti jatkaa töitä uuden ympäristöselvityksen jälkeen.

## Lähteet
Hallituksen linna (Peru)

**Hallituksen linna** () on Limassa, Perussa vuonna 1535 avattu rakennus, jossa kokoontuu Perun hallitus ja joka on muun muuassa Perun presidentin asuintalo. 

Linna rakennettiin aikoinaan suuren alkuperäiskansojen *[[huaca]]n* päälle, jossa oli muun muuassa intiaanipäällikkö Taulichuscon pyhäkkö. Linna on käynyt vuosien varrella läpi monia muutoksia. Viimeisemmän muotonsa se sai vuonna 1938 presidentti Óscar R. Benavidesin toimesta.

## Lähteet
Kimmerian laatta

**Kimmerian laatta** oli muinainen mannerlaatta, joka sulki Paleotethysmeren ennen Tethysmeren syntymistä. Kimmerian laatta törmäsi lopulta Proto-Lauraasian mantereeseen. Tämä Kimmerian laatan törmäys ja muut Paleotsooisella kaudella tapahtuneet tektoniset ilmiöt, kuten myös muinaisten merenpohjien geologiset ominaisuudet ovat vaikuttaneet nykyisen Lähi-Idän kallioperän muodostumiseen.

## Lähteet
Proto-Lauraasia

**Proto-Lauraasia** oli muinainen manner, joka syntyi noin miljardi vuotta sitten Rodinia-mantereen hajottua. Se koostui nykyisestä Pohjois-Amerikasta, Euroopasta ja Aasiasta. Sen Pohjois-Amerikan ja Euroopan muodostamaa osaa kutsutaan Euramerikaksi tai Laurussiaksi. Toisinaan Proto-Lauraasiaa tarkoitettaessa puhutaan Lauraasiasta, mutta jotta vältyttäisiin sekoittamiselta Pangaian ajan jälkeiseen Lauraasian mantereeseen tästä aikaisemmasta mantereesta käytetään nimitystä Proto-Lauraasia.
Kauhajoen keskustaajama

**Kauhajoen keskustaajama** on Kauhajoen kaupungin keskustaajama Etelä-Pohjanmaan maakunnassa. Tilastokeskuksen taajama-aluerajauksen mukaan vuoden 2022 lopussa keskustaajaman pinta-ala oli 33,84 neliökilometriä, asukasluku 8 281 ja väentiheys 244,7 asukasta neliökilometrillä.  				
		
## Lähteet
Soihtutanssi

**Soihtutanssi** on poloneesin tapainen tanssi, jossa rytmisesti liikkuvat ihmiset kantavat kädessään palavaa soihtua. Sitä lienee tanssittu hääjuhlissa jo antiikin Kreikassa. Sekä Kreikassa että antiikin Roomassa hääparia avustivat soihtua kantavat pojat. Soihdut symboloivat elämää ja rakkautta. Rooman valtakunnan keisari Konstantinus Suuri otti 300-luvun alkupuolella soihtutanssin käyttöön hovijuhlissa ja sittemmin se yleistyi kuninkaallisten henkilöiden hääjuhlien ohjelmanumeroksi. Häissä sitä tanssittiin esimerkiksi Ruotsin hovissa vielä 1500-luvun loppupuoliskolla hallinneen Eerik XIV:n aikana. Muissa hoveissa soihtutanssi jäi pois käytöstä, paitsi Preussin hovissa. Siellä sitä tanssittiin ainakin 1908 prinssi August Wilhelmin ja prinsessa Aleksandra Viktorian häissä.

## Lähteet
Kaisa Kattelus

**Kaisa Kattelus** (s. 1970) on suomalainen kääntäjä. Hän on suomentanut englannista yli sata kirjaa, joista yli 90 Tammelle.

Kattelus on opiskellut englantia Helsingin yliopistossa. Hänen ensimmäinen suomennoksensa ilmestyi vuonna 1997. Kattelus on kääntänyt pääasiassa lasten- ja nuortenkirjallisuutta. Hän on erikoistunut brittiläisen ja yhdysvaltalaisen nuorten fantasiakirjallisuuden suomentamiseen. Hän on kääntänyt muun muassa Angie Sagen Septimus Heap -sarjaa, Marianne Curleyn, Sarah Prineasin, Mary Hoffmanin ja Melissa Marrin tuotantoa sekä David Almondin nuortenromaaneja. Kattelus on suomentanut myös Michael Bondin Karhuherra Paddington -kirjoja, Enid Blytonin Niksu-sarjaa ja Carolyn Keenen Neiti Etsiviä.

Vuonna 2011 Kattelus sai Kansainvälisen kääntäjäliitto FIT:n Astrid Lindgren -kääntäjäpalkinnon. Palkinto myönnettiin elämäntyöstä: myöntöhetkellä Kattelus oli suomentanut 15 vuoden aikana 65 lasten- ja nuortenkirjaa. Hänelle myönnettiin vuonna 2020 Ibby Finlandin Aarresaari-palkinto David Walliamsin teoksen *Maailman rikkain poika* suomennoksesta.

Kattelus on suomentanut myös aikuisille suunnattua kirjallisuutta, muun muassa Kate Atkinsonia ja Rachel Cuskia. Hän oli vuoden 2019 Jarl Hellemann -palkintoehdokas Cuskin *Siirtymä*-romaanin suomennoksesta.

## Lähteet

## Aiheesta muualla
* Kaisa Kattelus Kirjasampo.fi:ssä
*
Pattistenpellon puisto

**Pattistenpellon puisto** () on Maj-Lis Rosenbröijerin suunnittelema puisto Haukilahden keskiosassa kaakkoisessa Espoossa. Sen rinnakkaisnimiä ovat Pattistenpuisto ja Pattistenpelto. Se rajautuu lännessä Haukilahdenrantaan ja pohjoisessa Haukilahdenkatuun. Idässä ja etelässä on asuinrakennuksia.

Pattistenpuisto on saanut nimensä 1985. Taustalla on ostoskeskus Länsiviitan paikkeilla sijainnut asumus, joka tunnettiin nimillä Battis ja Pattis. Länsiviitta ja Haukilahden palvelukeskus sijaitsevat puiston pohjoispuolella. Noin 300 metriä itään sijaitsee Haukilahden kirjasto ja noin 300 metriä etelään sijaitsee Haukilahden venesatama. Puiston koillisosassa sijaitsee leikkipuisto. Pattistenpuistossa on myös muutamia ulkokuntoiluvälineitä. Lähin metroasema on Niittykummun metroasema, joka sijaitsee runsaan kilometrin luoteeseen.

## Kuvia

Pattisten puisto koivuja Haukilahti auringonlasku Espoo 260223.jpg|Puisto talviasussaan.
Pattisten puisto leikkipaikka Haukilahti Espoo 120523.jpg|Puiston leikkipaikka.
Pattisten puisto aukio Espoo 120523.jpg|Osa puistosta on kivetty.

## Lähteet

## Aiheesta muualla
*Helsingin Sanomat: Pattistenpellossa saa pään pyörälle
Aarresaari-palkinto

**Aarresaari-palkinto** on IBBY Finlandin joka toinen vuosi jaettava palkinto merkittävälle kääntäjälle korkeatasoisesta lasten- tai nuortenkirjan käännöstyöstä.

Palkinnon voi saada teos, joka on lasten- tai nuortenromaani, kuva- tai satukirja, runoteos tai näiden yhdistelmä. Mikäli teoksessa on kuvia, otetaan se huomioon palkintoa jakaessa.

Palkinnon arvo on 3&nbsp;000 euroa ja se rahoitetaan Suomen kääntäjien ja tulkkien liiton Kopiostolta saamilla tekijänoikeuskorvauksilla.

## Palkitut

## Lähteet
Toppelundin puisto

**Toppelundinpuisto** () on Haukilahden kaakkoisosan kattava puistoalue kaakkoisessa Espoossa. Se rajautuu pohjoisessa Toppelundintiehen, idässä Westendin kaupunginosaan, etelässä Suomenlahteen ja lännessä Mellstenintiehen.

Toppelundinpuiston nimi vahvistettiin vuonna 1981. Nimensä se sai Toppelundin huvilalta. Puiston eteläosaa kutsutaan nimellä Toppelundinranta.

## Aiheesta muualla
*Helsingin Sanomat: Espoon Toppelundin puistoon suunnitellaan uudisrakennuksia

## Lähteet
Chinatown (Manhattan)

**Chinatown** on kaupunginosa New York Cityssä, New Yorkin osavaltiossa, Yhdysvalloissa. Vuonna 2020 alueella asui 52 375 ihmistä. Alueella on New York Cityn kaupunginosista eniten aasialaistaustaisia suhteessa väestöön: noin 28 % vuonna 2021. 

## Maantiede ja kaupunkikuva

Chinatown sijaitsee Manhattanin saarella Lower East Siden alueella, naapurialueinaan muun muassa Two Bridges ja Little Italy. Alueella on hyvin aasialaishenkinen kaupunkikuva, ja se on tunnettu muun muassa ruokaravintoloistaan. 

## Historia

Vaikka 1800-luvun alkupuolella muuttoliike Aasiasta oli vähäistä, se kuitenkin kiihtyi vuosisadan jälkipuolella. Chinatownin alueelle muutti paljon aasialaistaustaisia maahanmuuttajia 1870-luvulla. Silloin Mott Streetille syntyi pieni kiinalaisyhteisö, minkä mahdollisti alueella vallinnut kulttuurillinen monimuotoisuus. Myös lännestä muutti aasialaistaustaisia itään päin sisällissodan jälkeisten talouskiistojen vuoksi. 1890-luvulle mentäessä kiinalaisravintoloiden määrä kasvoi. Muuttovirta kumminkin hidastui, kun kiinalaisten pääsyä maahan rajoitettiin Yhdysvaltain hallituksen toimesta.

## Lähteet
Helsingin henki (maskotti)

**Helsingin henki** on Jukka ja Kimmo Torvisen suunnittelema vuoden 1994 yleisurheilun Euroopan-mestaruuskilpailuihin suunniteltu maskotti.

Maskotti valittiin vuonna 1992 kaikkiaan 40:stä ehdokkaasta, jonka yksi päämäärä oli erottua joukosta, kun aiemmissa kisoissa maskotteina olivat olleet erilaiset eläinhahmot. Tekijöiden mukaan hahmoa kuvaillaan "iloiseksi ja leikkimieliseksi, joka kuvaa urheilua sellaisena kuin se on parhaimmillaan, eli rehtinä ja reippaana, vailla turhaa ryppyotsaisuutta".

Hahmosta julkaistiin aikoinaan erilaisia oheistuotteita, kuten esimerkiksi pehmoleluja, avaimenperiä, T-paitoja ja hologrammitauluja. Valio valmisti aikoinaan *Tsemppi*-nimistä jäätelötuuttia, jonka kääreen kuvituksena oli Helsingin henki -hahmo.

## Lähteet